stanford-oval/wikipedia huggingface dataset:
นัมบ์/อานคอร์
แหล่งข้อมูลอื่น

Official music video ที่ยูทูบ
เนื้อเพลงเต็มของเพลงนี้ ที่เมโทรลิริกส์
| ด ค กเพลงของลิงคินพาร์ก |
| --- | --- |
 ผลงานเพลง  รางวัลและการเสนอชื่อ 
ไฮบริดทีโอรี:  "เปเปอร์คัต"  "วันสเต็ปโคลสเซอร์"  "พอยส์ออฟออทอริตี"  "ครอว์ลิง"  "รันอะเวย์"  "อินดิเอ็นด์"  "อะเพลซฟอร์มายเฮด" 
เมทีโอรา:  "ซัมแวร์ไอบีลอง"  "ไลอิงฟรอมยู"  "เฟนต์"  "เบรกกิงเดอะแฮบิต"  "ฟรอมดิอินไซด์"  "นัมบ์" 
มินิตส์ทูมิดไนต์:  "กิฟเวนอัป"  "ลีฟเอาต์ออลเดอะเรสต์"  "บลีดอิตเอาต์"  "แชโดว์ออฟเดอะเดย์"  "วอตไอฟ์ดัน" 
อะเทาซันด์ซันส์:  "เบิร์นนิงอินเดอะสกายส์"  "เวตติงฟอร์ดิเอ็นด์"  "แบล็กเอาต์"  "เรตชิสแอนด์คิงส์"  "อิริเดสเซนต์"  "เดอะแคทาลิสต์" 
ลิฟวิงทิงส์:  "ลอสต์อินดิเอ็กโค"  "อินมายรีเมนส์"  "เบิร์นอิตดาวน์"  "ไลส์กรีดมิสเซอรี"  "ไอลล์บีกอน"  "คาสเซิลออฟกลาส"  "พาวเวอร์เลส" 
เดอะฮันติงปาร์ตี:  "คีส์ทูเดอะคิงดอม"  "ออลฟอร์นัททิง"  "กิลตีออลเดอะเซม"  "เวสต์แลนส์"  "อันทิลอิตส์กอน"  "รีเบลเลียน"  "ไฟนอลแมสเคอเรด" 
วันมอร์ไลต์:  "เฮวี" 
เพลงที่ร่วมกับศิลปินอื่น:  "นัมบ์/อานคอร์"  "วีเมดอิต"  "อะไลต์แดตเนเวอร์คัมส์"  "ดาร์กเกอร์แดนบลัด" 
เพลงอื่น:  "พอยส์ออฟออทอริตี (รีมิกซ์)"  "นิวดิไวด์"  "นอตอะโลน"  "โรลลิงอินเดอะดีป 
  หมวดหมู่
นิสสัน เทียน่า

| นิสสัน เทียน่า |
| --- | --- |
2014 Nissan Teana 2.0XL (L33, Singapore)
ภาพรวม
บริษัทผู้ผลิต: นิสสัน
เริ่มผลิตเมื่อ: พ.ศ. 2546–2563 (เทียน่า) พ.ศ. 2546–ปัจจุบัน (อัลติม่า)
ตัวถังและช่วงล่าง
ประเภท: Mid-size car
รูปแบบตัวถัง: 4-door sedan
โครงสร้าง: Front-engine, front-wheel-drive Front-engine, all-wheel-drive
ระยะเหตุการณ์
รุ่นก่อนหน้า: นิสสัน บลูเบิร์ด นิสสัน ลอเรล นิสสัน เซฟิโร่ นิสสัน แม็กซิม่า QX (ยุโรป)
รุ่นต่อไป: นิสสัน อัลติม่า (L34)
นิสสัน เทียน่า เป็นรถยนต์นั่งขนาดกลางของบริษัทนิสสัน (ในเว็บ aseancap.org ระบุเป็น Large Family Car )  เริ่มมีการผลิตครั้งแรกในปี พ.ศ. 2546 โดยมีชื่ออื่นในการส่งออกเช่น นิสสัน แม็กซิมา และ นิสสัน เซฟิโร่ (เป็นการยืมชื่อมาใช้ เซฟิโร่ตัวจริงเลิกผลิตไปแล้ว เทียน่า เป็นรุ่นต่อของเซฟิโร่ ส่วนแม็กซิมา เป็นรถนิสสันอีกรุ่นหนึ่ง ขายในสหรัฐอเมริกา) ในบางประเทศ นอกจากนี้ เทียน่ายังมีการใช้รูปแบบเดียวกับ นิสสัน อัลติม่า วางขายในทวีปอเมริกาเหนือและญี่ปุ่น
โฉมที่ 1 (พ.ศ. 2546-2551)

โฉมนี้ เป็นโฉมแรกของเทียน่า เปิดตัวเมื่อปี พ.ศ. 2546 ใช้รหัส J31 ในประเทศญี่ปุ่นขายในระหว่างปี พ.ศ. 2546-2551 แต่ในประเทศไทยขายในช่วงปี พ.ศ. 2547-2552 มีเครื่องยนต์ขนาด 2.0, 2.3, 2.5 และ 3.5 ลิตร(cvt) และมีเกียร์ 1 รูปแบบให้เลือกซื้อ คือ เกียร์อัตโนมัติ 4 สปีด
มีตัวถังแบบเดียว คือ ซีดาน 4 ประตู โฉมนี้จัดว่าเป็นรถยนต์ขนาดกลาง (Mid-Size Car)
โฉมที่ 2 (พ.ศ. 2551 - 2556)

โฉมนี้ เป็นโฉมที่ 2 เปิดตัวเมื่อปี พ.ศ. 2551 แต่ในประเทศไทยเปิดตัวในปี พ.ศ. 2552 ใช้รหัสว่า J32 มีเครื่องยนต์ให้เลือก 3 ขนาด คือ 2.0, 2.5 และ 3.5 ลิตร โฉมนี้เป็นโฉมแรกที่มีการนำเกียร์ CVT 6 สปีด มาใช้กับเทียน่า โฉมนี้ทางนิสสันอยากให้ผู้โดยสารในรถมีความรู้สึกอบอุ่นเสมือนอยู่บ้าน
โฉมนี้มีตัวถังแบบเดียวเช่นเคย คือ ซีดาน 4 ประตู และมีการ Minorchange เมื่อปี พ.ศ. 2554
โฉมที่ 2 (พ.ศ. 2551 - 2556) > รุ่นย่อยและทางเลือกเครื่องยนต์

| รุ่นย่อย | กำลังสูงสุด แรงม้า(กิโลวัตต์) ที่ รอบต่อนาที | แรงบิดสูงสุด | 0–100 กม> /ชม. | รหัสเครื่องยนต์ | ปริมาตรเครื่องยนต์ |
| --- | --- | --- | --- | --- | --- |
| 200XL | 134 แรงม้า (100 กิโลวัตต์) ที่ 5200 รอบต่อนาที | 194 นิวตัน·เมตร (19.4 กิโลกรัม·เมตร) ที่ 4400 รอบต่อนาที | 11.8 วินาที | MR20DE L4 | 1997 ลบ.ซม. (ซีซี) |
| 250XV | 182 แรงม้า (136 กิโลวัตต์) ที่ 6000 รอบต่อนาที | 237 นิวตัน·เมตร (23.7 กิโลกรัม·เมตร) ที่ 4400 รอบต่อนาที | 9.6 วินาที | VQ25DE V6 | 2495 ลบ.ซม. (ซีซี) |
โฉมที่ 3 (พ.ศ. 2556 - 2563)

ในวันที่ 21 ตุลาคม 2556 บริษัท นิสสันมอร์เตอร์ ไทยแลนด์ จำกัด ประกาศเปิดตัว
รถยนต์นิสสัน เทียน่า เจเนอเรชันที่ 3 โดยมาพร้อมกับออปชั่น เช่น กล้องมองหลัง 360 องศา, ระบบนำทาง Navigation System, ระบบ Lane Departure Warning, ชุดเครื่องเสียง BOSE
มีให้เลือก 6 สี คือ สีน้ำเงิน ฟอล บลู (Fall Blue) ซึ่งเป็นสีใหม่ สีขาวมุก ไวท์ เพิร์ล 
(White Pearl) สีดำ แบล็ก สตาร์ (Black Star) สีเงิน บริลเลียนท์ ซิลเวอร์ (Brilliant 
Silver) สีน้ำตาล เกรย์ยิช บรอนซ์ (Grayish Bronze) และสีม่วงเทา ดีพ ไอริส เกรย์  (Deep Iris Gray)
โฉมที่ 3 (พ.ศ. 2556 - 2563) > รุ่นย่อย

2.0 XE เป็นรุ่นเริ่มต้นโดยมีระบบความปลอดภัยต่าง ๆ เช่น ระบบป้องกันล้อล็อก ABS (Anti-lock Braking System) พร้อมระบบกระจายแรงเบรก EBD (Electronic Brakeforce Distribution) และระบบเสริมแรงเบรกในภาวะฉุกเฉิน Brake Assist, ระบบช่วยควบคุมทิศทางขณะเลี้ยว ATC (Active Trace Control), ระบบช่วยการออกตัวบนทางลาดชัน HSA (Hill Start Assist), ระบบช่วยควบคุมเสถียรภาพการทรงตัวอัตโนมัติ VDC (Vehicle Dynamic Control), ระบบป้องกันล้อหมุนฟรี TCS (Traction Control System),กล้องมองหลัง (Rear View Camera), ถุงลมนิรภัยคู่หน้า (Dual SRS Airbags), ถุงลมนิรภัยด้านข้าง (Side Airbags) และม่านถุงลมนิรภัยด้านข้าง (Curtain Airbags) ราคา 1,270,000 บาท
2.0 XL ระบบ Intelligent Transport System (ITS) ได้แก่ ระบบเตือนให้รักษาตำแหน่งรถในช่องทาง (Lane Departure Warning) ทำงานที่ความเร็ว 70 กิโลเมตร/ชั่วโมงขึ้นไป, ระบบเตือนจุดอับสายตา (Blind Spot Warning) ทำงานที่ความเร็ว 32 กิโลเมตร/ชั่วโมง ขึ้นไป, ระบบเตือนวัตถุเคลื่อนไหวรอบรถ (Moving Object Detection) ทำงานที่ความเร็วตำกว่า 8 กิโลเมตร/ชั่วโมง, กล้องมองภาพรอบทิศทาง (Around View Monitor) ราคา  1,330,000 บาท
2.0 XL Navi ระบบนำทางที่ใช้ซอฟแวร์แผนที่นำทาง จาก BOSCH ราคา 1,380,000 บาท
2.5 XV สัญญาณเตือนกะระยะด้านหน้าและด้านหลัง (Front and Rear Sensors), ชุดเครื่องเสียง ประกอบด้วย วิทยุ AM/FM พร้อมเครื่องเล่น CD / MP3 / WMA 1 แผ่น ช่องเสียบ USB และ AUX in อยู่ที่ใต้แผงสวิชต์เครื่องปรับอากาศ ติดตั้ง ลำโพง 9 ชิ้น พร้อม Sub-Woofer จาก BOSE ราคา 1,570,000 บาท
2.5 XV Navi เบาะปรับด้วยสวิชต์ไฟฟ้า 8 ทิศทาง พร้อมกับระบบจำตำแหน่งคนขับ Memory Seat  2 หน่วย แถมด้วย ระบบ เลื่อนถอยหลัง เมื่อเปิดประตูฝั่งคนขับ แบบ Welcome Seat มาให้ ราคา 1,620,000 บาท
โฉมที่ 3 (พ.ศ. 2556 - 2563) > ข้อมูลทางวิศวกรรม

รุ่น 2.0 XE 2.0 XL และ 2.0 XL Navi ยังคงใช้เครื่องยนต์รหัส MR20DE บล็อก 4 สูบ 
DOHC 16 วาล์ว 1,997 ซีซี กระบอกสูบ x ช่วงชัก 84.0 x 90.1 มิลลิเมตร กำลังอัด 10.0 : 1 หัวฉีด EGI กล่องสมองกล ECCS พร้อมระบบแปรผันวาล์ว CVTC 136 แรงม้า (PS) ที่ 5,600 รอบ/นาที แรงบิดสูงสุด 190 นิวตันเมตร (19.4 กก.-ม.) ที่ 4,400 รอบ/นาที เหมือนรุ่นก่อนหน้า
แต่รุ่น 2.5 XV และ 2.5 XV Navi ขุมพลัง VQ25DE บล็อกเดิมถูกเลิกใช้แล้วแทนที่ด้วยเครื่องยนต์ QR25DE บล็อก 4 สูบ DOHC 16 วาล์ว 2,488 ซีซี กระบอกสูบ x ช่วงชัก 89.0 x 100.0 มิลลิเมตร กำลังอัด 10.0 : 1 พร้อมระบบแปรผันวาล์ว CVTC
กำลังสูงสุดลดลงจาก 182 แรงม้า (PS) ที่ 6,000 รอบ/นาที เหลือ 173 แรงม้า (PS) ที่ 
6,000 รอบ/นาที แต่แรงบิดสูงสุด เพิ่มขึ้นเล็กน้อยจาก 228 นิวตันเมตร (23.2 กก.-ม.) 
ที่ 4,000 รอบ/นาที เป็น 234 นิวตันเมตร (23.8 กก.-ม.) ที่ 4,000 รอบ/นาที
เชื่อมกับระบบขับเคลื่อนล้อหน้า ด้วยเกียร์อัตโนมัติ อัตราทดแปรผัน XTRONIC CVT 
เหมือนเดิม แต่เป็นเกียร์ลูกใหม่ ที่มีการปรับเปลี่ยนอัตราทดเกียร์ จาก 2.349 - 0.394 : 1 
ให้กว้างขึ้นอีกเป็น 2.631 - 0.378 : 1 ส่วนเกียร์ถอยหลังมีอัตราทดอยู่ที่ 1.9601 : 1
นอกจากนี้ อัตราทดเฟืองสุดท้าย ของทั้ง 2 รุ่น ก็ยังไม่เหมือนกันอีกด้วย โดยรุ่น 2,000 ซีซี
ทดไว้ 5.694 : 1 ถือว่าทดเฟืองท้ายให้ยาวขึ้น แต่มาเล่นที่อัตราทดพูลเลย์เกียร์แทน ขณะที่รุ่น 2,500 ซีซี จะทดไว้ที่ 4.829 : 1
โฉมที่ 3 (พ.ศ. 2556 - 2563) > รุ่นปรับโฉม

Nissan Teana รุ่นปรับโฉม
Nissan Teana รุ่นปรับโฉม เปิดตัวในประเทศไทยอย่างเป็นทางการ ล่าสุดวันที่ 1 พฤศจิกายน 2561 นิสสัน มอเตอร์ ประเทศไทย ต่อคิวเปิดตัว Nissan Teana 2018 ใหม่ ซึ่งสำหรับการปรับโฉมแล้วนับว่าคนไทยต้องรอนานเหลือเกิน จน All-new Nissan Teana 2019 เปิดตัวในต่างประเทศไปแล้วด้วย บอกตามตรงว่าทำให้ความน่าตื่นเต้นนั้นลดลงไปเยอะทีเดียว นับตั้งแต่ Nissan Teana โฉมปัจจุบันถูกเปิดตัวเมื่อช่วงปลายปี 2013 หรือนับเป็นระยะเวลาเกือบ 5 ปี นิสสันประเทศไทย ก็เพิ่งมีการเตรียมคลอดโฉมไมเนอร์เชนจ์ในเดือนพฤศจิกายนที่จะถึงนี้ พร้อมกับปล่อยภาพทีเซอร์ที่เผยให้เห็นตัวถังรถสีแดงเป็นครั้งแรกอีกด้วย
ราคาจำหน่าย Nissan Teana 2019 ใหม่ ประกอบด้วย
รุ่น 2.0XE ราคา 1,339,000 บาท
รุ่น 2.0XL ราคา 1,426,000 บาท
รุ่น 2.0XL Navi ราคา 1,476,000 บาท
รุ่น 2.5XV Navi ราคา 1,674,000 บาท
โฉมที่ 4 (พ.ศ. 2563)

Nissan ประกาศเปิดตัว รถยนต์นิสสัน เทียน่า เจเนอเรชันที่ 4 ในรหัสตัวถัง L34 Nissan อเมริกาประกาศเปิดตัวพร้อมราคาอย่างเป็นทางการ ของ All-New Altima เจนเนอเรชั่นที่ 6.
สำหรับในประเทศไทยกลับมีข่าวแจ้งมาว่า นิสสัน มอเตอร์ ประเทศไทย “ยุติการทำตลาดรถ 3 รุ่น โดยรวมไปถึง X-Trail และ Sylphy อย่างเป็นทางการ ตั้งแต่วันที่ 1 กันยายน เป็นต้นไป” ที่ตอนนี้ นิสสันประเทศไทย ประกาศยุติการทำตลาดไปเป็นที่เรียบร้อยแล้ว ตามนโยบายของภูมิภาคเอเชีย ยอดขายที่เหลือตอนนี้จึงเป็นรถที่ค้างอยู่ในสต๊อกเท่านั้น
แหล่งข้อมูลอื่น

นิสสัน เทียน่า เก็บถาวร 2009-08-19 ที่ เวย์แบ็กแมชชีน นิสสันญี่ปุ่น
นิสสัน เทียน่า นิสสันประเทศไทย
นิสสัน เทียน่า รุ่นที่ 1
นิสสัน เทียน่า รุ่นที่ 2
นิสสัน เทียน่า รุ่นที่ 3
นิสสัน เทียน่า รุ่นที่ 4 (นิสสัน อัลติมา)
พ.ศ. 1651

| --- | --- |
ศตวรรษ::  11  12  13
ปี::  1648  1649  1650  1651  1652  1653  1654
| --- | --- |
ปฏิทินสุริยคติไทย: 1651
ปฏิทินกริกอเรียน: 1108 MCVIII
Ab urbe condita: 1861
ปฏิทินอาร์มีเนีย: 557 ԹՎ ՇԾԷ
ปฏิทินอัสซีเรีย: 5858
ปฏิทินบาไฮ: −736 – −735
ปฏิทินเบงกอล: 515
ปฏิทินเบอร์เบอร์: 2058
ปีในรัชกาลอังกฤษ: 8 Hen. 1 – 9 Hen. 1
พุทธศักราช: 1652
ปฏิทินพม่า: 470
ปฏิทินไบแซนไทน์: 6616–6617
ปฏิทินจีน: 丁亥年 (กุนธาตุไฟ) 3804 หรือ 3744     — ถึง — 戊子年 (ชวดธาตุดิน) 3805 หรือ 3745
ปฏิทินคอปติก: 824–825
ปฏิทินดิสคอร์เดีย: 2274
ปฏิทินเอธิโอเปีย: 1100–1101
ปฏิทินฮีบรู: 4868–4869
ปฏิทินฮินดู: 
 - วิกรมสมวัต: 1164–1165
 - ศกสมวัต: 1030–1031
 - กลียุค: 4209–4210
ปฏิทินโฮโลซีน: 11108
ปฏิทินอิกโบ: 108–109
ปฏิทินอิหร่าน: 486–487
ปฏิทินอิสลาม: 501–502
ปฏิทินญี่ปุ่น: Kajō 3 / Tennin 1 (天仁元年)
ปฏิทินจูเช: N/A
ปฏิทินจูเลียน: 1108 MCVIII
ปฏิทินเกาหลี: 3441
ปฏิทินหมินกั๋ว: 804 ก่อน ROC 民前804年
กล่องนี้:  ดู คุย แก้
พุทธศักราช 1651 ใกล้เคียงกับ คริสต์ศักราช 1108
วันถึงแก่กรรม

29 กรกฎาคม พระเจ้าฟิลิปที่ 1 แห่งฝรั่งเศส (พระราชสมภพ พ.ศ. 1595)
นิว จิ๋ว

| นิว  จิ๋ว |
| --- | --- |
ที่เกิด: เชียงใหม่ ประเทศไทย
แนวเพลง: ป๊อป โซล บัลลาด
อาชีพ: นักร้อง นักแต่งเพลง
ช่วงปี: 2546–2566
ค่ายเพลง: จีเอ็มเอ็ม แกรมมี่ (2546-2566)  มิวสิคครีม (2552-2565)   ไวท์มิวสิก (2565-2566) 

สมาชิก: นภัสสร สุวรรณานนท์ (นิว)  ปิยนุช เสือจงพรู (จิ๋ว)

เว็บไซต์: @brandnew_nj @jewelry_nj
นิว จิ๋ว เป็นนักร้อง Diva ดูโอ้แนวหน้าของประเทศไทย  ประกอบไปด้วยสมาชิกจำนวนหญิงสองคนคือ นิว นภัสสร สุวรรณานนท์ และ จิ๋ว ปิยนุช เสือจงพรู มีผลงานเพลงตั้งแต่ปี พ.ศ. 2546 มาจนถึงปัจจุบัน ด้วยแนวเพลง ป๊อป, โซล และบัลลาด สังกัดมิวสิกครีมค่ายเพลงย่อยในเครือบริษัท จีเอ็มเอ็ม แกรมมี่ ทั้งคู่มีชื่อเสียงมาจากเวทีเรียลลิตีโชว์ เดอะสตาร์ ค้นฟ้าคว้าดาว ปี 1 มีเพลงดังมากมายอาทิ "คนเจ้าน้ำตา" (2548), "อย่าเอาความเหงามาลงที่ฉัน" (2554), "ตัวจริงไร้ตัวตน"(2554), "เสียงอำลา(2554), "หยุดบอกเลิกกันเสียที" (2555), "ไม่รัก...ไม่ต้อง" (2555), "ถ้าไม่ฟังจะถามทำไม" (2555), "หยุดเข็มนาฬิกา…แค่นาทีเดียว" (2556), "อย่าเอาเขามาเกี่ยวเรื่องนี้" (2556) และ "ฉันก็รักของฉัน" (2557) เป็นต้น
ที่มาหรือการมาเป็นนักร้องของทั้งสองคนนั้นมาจากการประกวดเดอะสตาร์ ค้นฟ้าคว้าดาว ปี 1 ด้วยกัน โดยนิวและจิ๋วรู้จักกันมาก่อน ขณะที่จิ๋วกำลังเรียนอยู่ในระดับมหาวิทยาลัยก็ได้ทำงานเป็นนักร้องในผับชื่อ เดอะคอตทิจ ไปด้วย วันหนึ่งนิวได้เห็นประกาศรับสมัครผู้เข้าประกวดร้องเพลงในรายการเดอะสตาร์ปี 1 นิวจึงชวนจิ๋วมาสมัคร ซึ่งผลการแข่งขันนั้น นิวได้รับตำแหน่งรองชนะเลิศอันดับสาม และจิ๋วได้รับตำแหน่งรองชนะเลิศอันดับหนึ่ง (โดยผู้ชนะเลิศคือ สน - สนธยา ชิตมณี ในการโหวตผลคะแนนสุดท้ายหาผู้ชนะ จิ๋ว ปิยนุช เสือจงพรู ได้รับคะแนน 49 คะแนน ส่วนสน สนธยา ชิตมณี ชนะไปด้วยคะแนน 51 คะแนน)
ต่อมาในปี พ.ศ. 2548 หลังการประกวดเสร็จสิ้นลง ทั้งคู่ได้ทำอัลบั้มเพลงร่วมกันในนาม นิว-จิ๋ว โดยมีผลงานอัลบั้มชุดแรกใน ชื่อ NJ Together  ซึ่งมีเพลงที่ประสบความสำเร็จเป็นอย่างมากคือเพลง "คนเจ้าน้ำตา" และต่อมาในปี พ.ศ. 2554 นภัสสรและปิยนุชได้มีอัลบั้มชุดที่ 2 ชื่อ Next Step และมีเพลงดังอย่าง "อย่าเอาความเหงามาลงที่ฉัน", "รอแล้วได้อะไร", "ยิ่งลึกซึ้งยิ่งไหวหวั่น", "ตัวจริงไร้ตัวตน" และ "เสียงอำลา" ต่อมาในปี พ.ศ. 2555 ทั้งสองมีอัลบั้มชุดที่ 3 ชื่อ Signature ซึ่งประสบความสำเร็จอย่างมากนับตั้งแต่ปล่อยเพลง "ไม่รัก…ไม่ต้อง" ซิงเกิลแรกของอัลบั้มนี้
ต่อมาในปี พ.ศ. 2566 นิว จิ๋ว ได้ประกาศพักการทำกิจกรรมในฐานะดูโอ้ชั่วคราวอย่างไม่มีกำหนด เนื่องจาก นิว นภัสสร ตั้งครรภ์และต้องผันตัวไปทำหน้าที่คุณแม่อย่างเต็มเวลา โดยมีซิงเกิลสุดท้ายในฐานะศิลปินดูโอ้กับเพลง 'ที่ดีก็ไม่ได้ ที่ได้ก็ไม่ดี' และคอนเสิร์ตครั้งสุดท้ายของทั้งคู่ในคอนเสิร์ต 'GRAMMY X RS: HIT100 CONCERTS' ซึ่งหลังจากนี้ จิ๋ว ปิยนุช จะทำหน้าที่เป็นศิลปินเดี่ยวต่อไป
สมาชิก

ดูบทความหลัก นภัสสร สุวรรณานนท์ (นิว) และ ปิยนุช เสือจงพรู (จิ๋ว)
| นภัสสร สุวรรณานนท์ |
| --- | --- |
เกิด: 24 มกราคม พ.ศ. 2526 (41 ปี) วิไลภรณ์ ภูธรใจ จังหวัดเชียงใหม่ ประเทศไทย
คู่สมรส: เปรมณัช สุวรรณานนท์ (2560–ปัจจุบัน)
บุตร: 1 คน
อาชีพ: นักร้อง นักแต่งเพลง
ปีที่แสดง: พ.ศ. 2546–ปัจจุบัน
ผลงานเด่น: รองชนะเลิศอันดับ 3  เดอะสตาร์ ค้นฟ้าคว้าดาว ปี 1 (2546)   คนเจ้าน้ำตา (2548)  รอแล้วได้อะไร (2554)  อย่าเอาความเหงามาลงที่ฉัน (2554)  ตัวจริงไร้ตัวตน (2554)   หยุดบอกเลิกกันเสียที (2555)  ไม่รัก...ไม่ต้อง (2555)   ถ้าไม่ฟังจะถามทำไม (2555)  ฉันก็รักของฉัน (2557)  รักที่เป็นของจริง (2557)  ลบนาที่ที่มีเธอ (2560)  จมน้ำตา (2566) รองชนะเลิศ The Mask singer  (2561)
สังกัด: จีเอ็มเอ็ม แกรมมี่ (2546–ปัจจุบัน)
สมาชิก > นภัสสร สุวรรณานนท์

นภัสสร สุวรรณานนท์ (สกุลเดิม ภูธรใจ) หรือ นิว เกิดเมื่อวันที่ 24 มกราคม พ.ศ. 2526 โดยมีภูมิลำเนาคืออำเภอสันป่าตอง จังหวัดเชียงใหม่ ได้รับตำแหน่งรองชนะเลิศอันดับ 3 ในรายการ "เดอะสตาร์ ค้นฟ้าคว้าดาว ปี 1"
นภัสสรเป็นนักร้องที่มีน้ำเสียงเป็นเอกลักษณ์และทรงพลัง เสียงของนิวจัดอยู่ในโซปราโน Lyric soprano  สามารถขับร้องเพลงได้หลากหลายประเภท อาทิ ป็อป, อาร์แอนด์บี, แจ๊ส, แดนซ์, ฮิปฮอป, ร็อกแอนด์โรล เป็นต้น ความสามารถที่โดดเด่นของเธอ คือ การร้องเพลงที่ใช้พลังเสียง, การลากเสียง, การใช้เสียงหลบ, การเอื้อนเสียง, การร้องประสาน, เสียงหวีด โดยนิวได้ใช้เสียงหวีดในเพลง Loving you ได้สูงถึง G6, การร้องแบบ Improvise และการดึงไมค์ที่เป็นเอกลักษณ์ โดยมีนักร้องที่เป็นแรงบันดาลใจของเธอ คือ Beyonce, Christina Aguilera และ Alicia Keys นิวมีเร้นจ์ความกว้างของเสียง 3.8 ออกเตฟ(Eb3 - G6)[ต้องการอ้างอิง]
| ปิยนุช เสือจงพรู |
| --- | --- |
เกิด: 3 ธันวาคม พ.ศ. 2525 (41 ปี) ปิยนุช เสือจงพรู
อาชีพ: นักร้อง , นักแต่งเพลง
ปีที่แสดง: 2546–ปัจจุบัน
ผลงานเด่น: รองชนะเลิศ เดอะสตาร์ ค้นฟ้าคว้าดาว ปี 1 (2546)   คนเจ้าน้ำตา (2548)  รอแล้วได้อะไร (2554)  อย่าเอาความเหงามาลงที่ฉัน (2554)  ตัวจริงไร้ตัวตน (2554)   หยุดบอกเลิกกันเสียที (2555)  ไม่รัก...ไม่ต้อง (2555)   ถ้าไม่ฟังจะถามทำไม (2555)  ฉันก็รักของฉัน (2557)  รักที่เป็นของจริง (2557)  ลบนาที่ที่มีเธอ (2560)  จมน้ำตา (2566) ชนะเลิศ The Mask Project A (2561)
สังกัด: จีเอ็มเอ็ม แกรมมี่ (2546–ปัจจุบัน)
สมาชิก > ปิยนุช เสือจงพรู

ปิยนุช เสือจงพรู หรือ จิ๋ว เกิดเมื่อวันที่ 3 ธันวาคม พ.ศ. 2525 โดยมีภูมิลำเนาอยู่ใน อำเภอเมือง จังหวัดเชียงใหม่ ได้รับตำแหน่งรองชนะเลิศในรายการ "เดอะสตาร์ ค้นฟ้าคว้าดาว ปี 1" และชนะเลิศ "The Mask Project A" ในนาม "หน้ากาก The Sun" สำเร็จการศึกษาชั้นมัธยมศึกษาจาก โรงเรียนกาวิละวิทยาลัย  และ ปริญญาตรี จาก คณะมนุษยศาสตร์ สาขาดุริยศิลป์ มหาวิทยาลัยพายัพ
จิ๋ว ปิยนุช เป็นนักร้องที่เสียงสูงมากและทรงพลัง จิ๋วมีเสียงแบบ โซปราโน Coloratura soprano ด้วยความกว้างของช่วงเสียง 3.7 ออกเตฟ (B2-F#6) [ต้องการอ้างอิง] สามารถขับร้องเพลงได้หลากหลายประเภท อาทิ ป็อป,โซล , อาร์แอนด์บี, แจ๊ส, แดนซ์, ฮิปฮอป, ร็อกแอนด์โรล ,โอเปร่า เธอมีทักษะการร้องที่โดดเด่น ด้วยการใช้เสียงเต็ม เสียงคำราม เสียงแผด เสียงหวีด และการดึงไมค์ที่เป็นเอกลักษณ์ โดยได้อิทธิพลมาจากนักร้องคนโปรดคือ Whitney Houston,Mariah Carey,Christina Aguilera และ Beyonce
ประวัติชีวิต และการทำงาน

นิว นภัสสร สุวรรณานนท์ สำเร็จการศึกษาจากคณะมนุษยศาสตร์และสังคมศาสตร์ สาขาภาษาญี่ปุ่น มหาวิทยาลัยราชภัฏเชียงใหม่ และจิ๋ว ปิยนุช เสือจงพรู สำเร็จการศึกษาระดับปริญญาตรีจากคณะมนุษยศาสตร์ สาขาดุริยศิลป์ มหาวิทยาลัยพายัพ จังหวัดเชียงใหม่ นิว-จิ๋ว มีผลงานอัลบั้มชุดแรกใน ชื่อ NJ Together ในปี พ.ศ. 2548 ซึ่งจากอัลบั้มนี้ มีเพลงที่ประสบความสำเร็จเป็นอย่างมากนั่นคือเพลง "คนเจ้าน้ำตา"
ในปี พ.ศ. 2551 นภัสสรและ ปิยนุช ได้ไปร่วมในโปรเจกต์พิเศษชื่อ Downtown Story โดยนภัสสรและ ปิยนุช ได้ขับร้องใน เพลงเสียบางอย่างเพื่อได้บางอย่าง และ เพลง "อดใจรอ"
ในปี พ.ศ. 2553 นภัสสรและ ปิยนุช กลับมาอีกครั้งในผลงานเพลง Cover เพลงสากลในอดีต ในนาม Scent of Harmony #1 โดยร่วมร้องกับ แนน วาทิยา ส่วนจุดเด่นของอัลบั้มนี้ คือการร้องประสานเสียงร่วมกัน รวมทั้งได้มีโปรเจกต์พิเศษ Face 2 Face ซึ่งเป็นการเปลี่ยนสไตล์เพลง แนวการแต่งตัว ของนิว จิ๋ว จากที่ทุกคนเคยเห็น และในโปรเจกต์พิเศษนี้ได้มีซิงเกิลเพลง "เก็บคำว่ารัก (ไว้ใช้ที่อื่น) ที่พวกเธอยังไม่เคยได้ร้องมาก่อน
ในปี พ.ศ. 2554 หลังจากห่างหายการทำอัลบั้มไปนานหลายปี นภัสสรและ ปิยนุชได้มีอัลบั้มชุดที่ 2 ชื่อ Next Step ซึ่งอัลบั้มนี้ มีเพลงดังอย่าง "อย่าเอาความเหงามาลงที่ฉัน" , "รอแล้วได้อะไร" , "ยิ่งลึกซึ้งยิ่งไหวหวั่น" , "ตัวจริงไร้ตัวตน" และ "เสียงอำลา" อัลบั้มนี้ประสบความสำเร็จเป็นอย่างมาก ก่อนที่นิว จิ๋วจะออกอัลบั้มชุดที่ 2 ได้มีเพลงพิเศษในอัลบั้ม Re-Feel By Narongwit ซึ่งพวกเธอได้ขับร้องเพลงในอัลบั้มนี้ 2 เพลง "รักยาก ลืมยาก" และ ปิยนุช ได้ร้องเพลง "เสียงของหัวใจ" กับ ป๊อป Calories Blah Blah
ในปี พ.ศ. 2555 หลังจากความสำเร็จของอัลบั้มที่แล้ว ทำให้ นภัสสรและ ปิยนุช มีผลงานออกมาอย่างต่อเนื่องทั้งเพลงหยุดบอกเลิกกันเสียที ที่นิวจิ๋วไปร่วมร้องในอัลบั้ม Club Friday Based on True Story และยังมีอัลบั้มชุดที่ 3 ชื่อ Signature ซึ่งประสบความสำเร็จอย่างมากนับตั้งแต่ปล่อยเพลง "ไม่รัก…ไม่ต้อง" ซิงเกิ้ลแรกของอัลบั้มนี้ และเพลง "ถ้าไม่ฟังจะถามทำไม" ในปี พ.ศ. 2556 นิวจิ๋งได้รับรางวัลไนน์เอ็นเตอร์เทน อวอร์ดส์ ครั้งที่ 6 ในสาขานักร้องกลุ่มแห่งปี
ผลงานเพลง

NJ Together (2548)
Next Step (2554)
Signature (2555)
Precious Time (2557)
Relation (2560)
NJ SQUARED (2563)
ผลงานทางโทรทัศน์ และละครเวที > โทรทัศน์

ซิทคอม บางรักซอย 9 ตอนที่ 35 เพื่อนรัก (2546)
ละคร แบดเฟรนด์ส เดอะซีรีส์ (2559)
รายการ ลาแบนด้าไทยแลนด์ เป็นกรรมการ (2559 - 2560)
รองชนะเลิศ รายการ The Mask Singer หน้ากากนักร้อง เป็นหน้ากากผึ้ง (เฉพาะ นิว) (2561)
ชนะเลิศ รายการ The Mask Project A เป็นหน้ากาก The Sun (เฉพาะ จิ๋ว) (2561)
รายการ The Duet ร้องล่าคู่ เป็นกรรมการ (2562)
ผลงานทางโทรทัศน์ และละครเวที > ละครเวที

มิสไซง่อน รับบท เอลเลน (เฉพาะ นิว) (2555)
ผลงานทางโทรทัศน์ และละครเวที > มิวสิควีดีโอ

ถ้าไม่มีฉัน - Badmixy
คอนเสิร์ต

เดอะสตาร์ ค้นฟ้าคว้าดาว
A Soprano Recital by Piyanut Sueajongprue ณ หอแสดงดนตรี ดร.สายสุรี จุติกุล มหาวิทยาลัยพายัพ (คอนเสิร์ตจบการศึกษาของจิ๋ว ปิยนุช)
Simply Dream Emotions Part I Concert
Singing in the rain : คอนเสิร์ตเปิดอัลบั้ม Downtown Story
We R One Concert PECK AOF ICE (จิ๋ว ปิยนุช เป็นแขกรับเชิญ)
The Star War Concert 2009 (จิ๋ว ปิยนุช)
And All That Jazz Concert
ธงไชย คอนเสิร์ต แฟนซี แฟนซน
Boy Story Concert ครบรอบ 20 ปี การทำงานของ บอย ถกลเกียรติ วีรวรรณ (จิ๋ว ปิยนุช)
Sleepless Society Concert in Pattaya
A tribute concert by Neung Jakkawal WE WILL ALWAYS LOVE YOU
Opal on stage เป็นแขกรับเชิญพิเศษ
Pattaya International Music Festival 2012
Green concert # 15 club friday based on true story
ASEAN MUSIC FOR THE QUEEN
New & Jiew Live Club Aura Singapore (มินิคอนเสิร์ตเดี่ยวของนิวจิ๋วในประเทศสิงค์โปร์)
พลพล On Stage รวมพลคนน่ากอด
FEATURING NIGHT ON THE BEACH
Pattaya music festival 2013
NJ's Concert : We Belong 2Gether
คอนเสิร์ต ขนนกกับดอกไม้ Secret Garden 18-20 ตุลาคม 2556 (4 รอบ) อิมแพ็ค อารีน่า เมืองทองธานี ร่วมกับ เบิร์ด - ธงไชย แมคอินไตย์, ดา เอ็นโดรฟิน, ลุลา และ ชมพู่ - อารยา เอ ฮาร์เก็ต
Young Divas & The Supermen Concert
Big Mountain Music Festival เทศกาลดนตรีมันใหญ่มาก ครั้งที่ 5 วันที่ 7-8 ธันวาคม 2556 โบนันซ่า เขาใหญ่ จ.นครราชสีมา
10 Year of Love The Star in Concert 27-29 มิถุนายน 2557 อิมแพ็ค อารีน่า เมืองทองธานี
Nantida... The Show Must Go On 30 ปี บนเวทีที่เธอรัก กับคนที่รักเธอ 12 กรกฎาคม 2557 (รับเชิญ)
Born to be Ben - Come into my World โลกใบนี้ของฉัน (รับเชิญ) 25 กรกฎาคม 2558 อิมแพ็ค อารีน่า เมืองทองธานี
Love Aetually Charity Concert (8 ต.ค.2558 อิมแพ็ค อารีน่า เมืองทองธานี) แสดงร่วมกับ คาราบาว,เบน ชลาทิศ และมอส ปฏิภาณ
กาลครั้งสอง หนีกรุง Art & Music เมืองพัทยา(24 ต.ค.2558)
The Battle of BFF Concert (25-26 มิถุนายน 2559 รอยัล พารากอน ฮอลล์ สยามพารากอน) ร่วมกับ อ๊อฟ ปองศักดิ์
Stage Fighter Round 2 Concert (13-14 พฤษภาคม 2560) รอยัล พารากอน ฮอลล์ สยามพารากอน
คอนเสิร์ตรำลึก 25 ปี ดวงจันทร์ กลางดวงใจ พุ่มพวง ดวงจันทร์  (10 มิถุนายน 2560) รอยัล พารากอน ฮอลล์ สยามพารากอน
คอนเสิร์ต > คอนเสิร์ตต่างประเทศ

New Jiew Signature Showcase @Singapore (สิงคโปร์)
New Jiew  Live in Singapore Club Aura Singapore (สิงคโปร์)
New Jiew Live in Los Angeles (ลอสแอนเจลิส สหรัฐอเมริกา)
New Jiew Live in Sanfrancisco (ซานฟรานซิสโก สหรัฐอเมริกา)
New Jiew Live in Boston (บอสตัน สหรัฐอเมริกา)
รางวัล

| ปี | รางวัล | สาขา | ผล | จากผลงาน |
| --- | --- | --- | --- | --- |
| 2546 | เดอะสตาร์ ค้นฟ้าคว้าดาว ปี 1 | รองชนะเลิศอันดับ 1 จากรายการ เดอะสตาร์ ค้นฟ้าคว้าดาว (ปิยนุช) | ได้รับรางวัล |  |
| 2552 | จีเมมเบอร์ อวอร์ดส์ 2010 | ศิลปินกลุ่มยอดนิยม | ได้รับรางวัล |  |
| 2554 | สยามดารา สตาร์ส อวอร์ดส์ 2011 | นักร้องไทยสากลหญิงยอดนิยม | ได้รับรางวัล |  |
| 2554 | จีเมมเบอร์ อวอร์ดส์ 2011 | สุดยอดศิลปินกลุ่มแห่งปี | ได้รับรางวัล |  |
| 2555 | แบง อวอร์ดส 2012 | เพลงร้องให้โฮก | ได้รับรางวัล | "รอแล้วได้อะไร" |
| 2555 | เวอร์จินฮิต เกรต อวอร์ดส์ 2012 | นักร้องหญิงเสียงสาดฟ้าสะท้านโลกันต์ | ได้รับรางวัล |  |
| 2555 | อินเทนซิฟวอชท์ | เพลงไทยสากลที่ได้รับการเปิดบนสถานีวิทยุมากที่สุดในกรุงเทพ-ปริมณฑล | ได้รับรางวัล | "ไม่รัก ไม่ต้อง" |
| 2555 | ซี้ดอวอร์ด ครั้งที่ 8 | เพลงยอดนิยมสุดซี๊ดประจำปี | ได้รับรางวัล | "ไม่รัก ไม่ต้อง" |
| 2556 | รางวัลไนน์เอ็นเตอร์เทน อวอร์ดส์ ครั้งที่ 6 | นักร้องกลุ่มแห่งปี | ได้รับรางวัล |  |
| 2556 | เกิด อวอร์ด ครั้งที่ 2 | เกิดมาป๊อป | ได้รับรางวัล |  |
| 2556 | รางวัลพิฆเนศวร ครั้งที่ 2 | ศิลปินดีเด่น | ได้รับรางวัล |  |
| 2556 | สยามดารา สตาร์ส อวอร์ดส์ 2013 | นักร้องไทยสากลหญิงยอดนิยม | ได้รับรางวัล |  |
| 2556 | เอ็มไทยท็อปทอล์กอะเบาต์ 2013 | ศิลปินที่ถูกพูดถึงมากที่สุด | ได้รับรางวัล |  |
| 2557 | จีเมมเบอร์ อวอร์ด 2014 | สุดยอดศิลปินกลุ่มแห่งปี | ได้รับรางวัล |  |
| 2557 | เดอะกีตาร์แม็กซ์อวอด์ส 2014 | ศิลปินหญิงยอดเยี่ยม | ได้รับรางวัล |  |
| 2557 | สยามดารา สตาร์ส อวอร์ดส์ 2014 | นักร้องไทย-สากลหญิงยอดนิยม | ได้รับรางวัล |  |
| 2557 | สตาร์ไลท์ อวอร์ด | นักร้องเซ็กซี่ | ได้รับรางวัล |  |
| 2557 | แคสอวอร์ดส 2014 | เพลงฮอตยอดนิยม | ได้รับรางวัล | "ฉันก็รักของฉัน" |
| 2558 | ดาราเดลี่ เดอะเกรต อวอร์ดส์ 2014 | นักร้องหญิงที่สุดแห่งปี | ได้รับรางวัล | "รักที่เป็นของจริง" |
| 2558 | จีเมมเบอร์ อวอร์ดส์ 2015 | สุดยอดศิลปินกลุ่มแห่งปี | ได้รับรางวัล |  |
| 2558 | แบง อวอร์ดส 2015 | เพลงละครยอดเยี่ยม | ได้รับรางวัล | "ฉันก็รักของฉัน" |
| 2558 | รางวัลนาฏราช ครั้งที่ 6 | เพลงละครยอดเยี่ยม | ได้รับรางวัล | "ฉันก็รักของฉัน" |
ตุ๊กแกรักแป้งมาก

| ตุ๊กแกรักแป้งมาก |
| --- | --- |

กำกับ: ยุทธเลิศ สิปปภาค
บทภาพยนตร์: ยุทธเลิศ สิปปภาค
นักแสดงนำ: จิรายุ ละอองมณี ชนม์ทิดา อัศวเหม ณัฐพัชร์ นิมจิรวัฒน์ ชนิกานต์ ตังกบดี
กำกับภาพ: สมคิด พุกพงษ์
ตัดต่อ: ธวัช ศิริพงศ์
ดนตรีประกอบ: ออริจิน กัมปะนี
ผู้จัดจำหน่าย: ทรานส์ฟอร์เมชั่น ฟิล์ม
วันฉาย: 28 สิงหาคม พ.ศ. 2557
ประเทศ: ไทย
ภาษา: ไทย
ทำเงิน: 21.6 ล้านบาท
ข้อมูลจากสยามโซน
ตุ๊กแกรักแป้งมาก เป็นภาพยนตร์ไทยในปี พ.ศ. 2557 เขียนบทและกำกับโดย ยุทธเลิศ สิปปภาค นำแสดงโดย จิรายุ ละอองมณี, ชนม์ทิดา อัศวเหม, ณัฐพัชร์ นิมจิรวัฒน์ และ ชนิกานต์ ตังกบดี ภาพยนตร์ทำรายได้ 21.6 ล้านบาท
เรื่องย่อ

เรื่องราวของหนุ่มสาวในยุคดิสโก้เฟื่องฟู เล่าผ่านความทรงจำวัยเยาว์ของเด็กชาย "ตุ๊กแก" ที่ถูกเลี้ยงและเติบโตที่เมืองโบราณริมฝั่งโขง อำเภอเชียงคาน จังหวัดเลย ตลอดชีวิตวัยเด็กของตุ๊กแกได้ใช้ชีวิตคลุกคลีอยู่หลังโรงหนัง ช่วยครูป๋อง วาดคัทเอ้าท์ให้โรงหนัง "เพชรเชียงคาน" จนตุ๊กแกได้สิทธิพิเศษจากลุงคนเฝ้าโรงหนัง นั่นก็คือการได้ดูหนังฟรีทุกเรื่องที่เข้ามาฉายในโรงหนังประจำอำเภอแห่งนี้
เมื่อโตขึ้น ตุ๊กแกเข้าไปเรียนศิลปะที่กรุงเทพฯ จนจบชั้น ปวช. ตุ๊กแกก็ตัดสินใจออกมาช่วยเพื่อนรุ่นพี่ในกองถ่าย เพราะความที่ตุ๊กแกอยู่กับหนังมาจนชอบหนังเป็นชีวิตจิตใจ และในเวลานั้นเองตุ๊กแกได้พบกับ "คุณแป้ง" คุณหนูลูกสาวนายอำเภอที่เคยเรียนอยู่ชั้นเดียวกับตุ๊กแกในอดีตเมื่อสิบกว่าปีที่แล้ว สำหรับตุ๊กแก เขาไม่เคยลืมเด็กหญิงแป้งที่จากเชียงคานไปโดยที่เขาไม่มีโอกาสได้ร่ำลาคนนี้ไปจากความทรงจำเลย แต่การได้พบกับแป้งในครั้งนี้กลับไม่เหมือนดังเช่นในอดีต แป้งเปลี่ยนไปทั้งใจและกายจนตุ๊กแกแทบจะจำเด็กหญิงที่แสนดีของเขาไม่ได้ แต่ด้วยความทรงจำอันดีในอดีต ตุ๊กแกตัดสินใจทิ้งทุกอย่างก่อนจะทุ่มสุดตัว เพื่อจะทำให้แป้งกลับมาเป็นแป้งคนเดิมที่เขาเคยรู้จัก แม้ว่าจะต้องเสี่ยงกับการที่เขาจะสูญเสียเธอไปตลอดชีวิตก็ตาม
นักแสดง > นักแสดงนำ

จิรายุ ละอองมณี เป็น ตุ๊กแก
ณัฐพัชร์ นิมจิรวัฒน์ เป็น ตุ๊กแก (วัยเด็ก)
ชนม์ทิดา อัศวเหม เป็น แป้ง
ชนิกานต์ ตังกบดี เป็น แป้ง (วัยเด็ก)
นักแสดง > นักแสดงสมทบ

บริบูรณ์ จันทร์เรือง เป็น จอห์น
น้อย โพธิ์งาม เป็น ยายของตุ๊กแก
อดิเรก วัฏลีลา เป็น ครูป๋อง
ธนิตย์ จิตนุกูล เป็น ผู้ช่วยโปรดิวเซอร์ บ.ภาพยนตร์
ก้องเกียรติ โขมศิริ เป็น เข่ง
อุดม ทรงแสง เป็น ลุงโอ่ง
กฤตธีรา อินพรวิจิตร เป็น แม่ของแป้ง
เห็ดเผาะ เชิญยิ้ม เป็น ครูอ้วน
มรกต วงศ์สวัสดิ์ เป็น เฮียปา
นงพงา เลาหอารีดิลก เป็น เปิ้ล
อินทิพร แต้มสุขิน เป็น เนาวรัตน์
บัญยง พูลทรัพย์ เป็น ตือ
กฤตไน เลาหปราสาท เป็น ตือ (วัยเด็ก)
มติ วิพัฒนบวรวงศ์ เป็น ตั๋ง
ณรชต เหลืองตะการ เป็น ตั๋ง (วัยเด็ก)
กิตติศักดิ์ เวชประสาร เป็น ต๋อง
กษิดิศ กฤตพิทยาเวช เป็น ต๋อง(วัยเด็ก)
เทวพงษ์ เลขชัยวรกุล เป็น ต้น
พิชญตม์ ศรีน้อย เป็น ต้น (วัยเด็ก)